geskryf deur Charné Kemp
Die skokkende verhaal agter Suretha Brits se meesterplan en die kontrak op haar man.
Namakwaland my Hartland
geskryf deur Willem Agenbag
Die Namakwaland-streek, geleë in die westelike deel van die Noord-Kaap, is bekend vir sy asemrowende blomtonele en woestynlandskap. Die manier waarop die plaaslike mense Afrikaans praat is uniek aan hierdie gebied.
Willem se anekdote van die mense beklemtoon die uniekheid van die mense en die gebied. Sy liefde vir dié deel van ons mooi land kan in elke storie gesien word.
Die stories neem jou deur 'n reeks emosies, van lag tot amper huil, maar die lag oorheers.
Bookvino Boekklub: Where the Crawdads Sing
geskryf deur Delia Owens
geskryf deur Erik Kruger
deur Jonathan and Angela Scott
Hierdie pragtige 288-bladsye, koffietafelboek, is vol van die mees ongelooflike natuurfotografie waaraan 'n mens kan dink. Die Scotts is ook die enigste paartjie wat al die gesiene Wildlife Photographer of the Year kompetisie as individue gewen het.
Hierin is meer as 140 foto's in volkleur en swart en wit en die doel van die boek is om mense weer een met die natuur te laat voel. Sodoende dra dit ook by tot die bewaring en beskerming van ons planeet.
geskryf deur P.P. Fourie
'n Hart is so groot soos 'n vuis is die storie van 'n seun, Paul, se komplekse verhouding met sy gewelddadige dog charismatiese alkoholis-pa. Paul onthou sy ouers se somtydse versoening, gevolg deur desperate vlugtogte saam met sy ma.
Leef lig - Vyf gewoontes van die vroeë kerk en wat dit vir ons vandag beteken
geskryf deur Jaco Strydom
Jaco Strydom nooi ons uit om te kyk na die vroeë volgelinge van Jesus se manier van doen; dit wat die kerk van Christus laat uitstaan het en duisende volgelinge gelok het. Ons kan vandag baie by hulle leer. Hy lig vyf gewoontes uit: sonder jouself af in gebed, reis lig, leef in eenheid, wees goed vir jou vyande, gee om vir die wêreld en gaan uit en doen dit wat jy geleer het.
Jaco vra ons elkeen om nuut te kyk na hoe ons lewe, om dinge anders te doen, en aan te hou daarmee totdat dit 'n gewoonte word. So kan ons geestelik groei, 'n verskil maak in hierdie wêreld en die "lewe in oorvloed" waarvan Jesus praat voluit beleef.
50 vrae oor die menslike liggaam en hoe om my planeet te red
Kort vrae en antwoorde in hierdie boek maak dit maklik en vinnig om oor die menslike liggaam te leer of oor hoe om die planeet te red.
Daar is ook 'n bordspel binne-in die boek en twee bladsye met plakkers wat op die ooreenstemmende prentjies in die boek geplak kan word, én 'n geheuespel waartoe jy toegang met jou slimfoon kan kry deur 'n QR-kode te skandeer!
geskryf deur Elsa Winckler
Hoe dans jy as die lied in jou hart stil geraak het? Bekende musiekster, Zander Breedt, se muses het hom verlaat. Die helder ligte van die verhoog het hul glans verloor, en dit klink asof die suiwer melodieë in sy kop vervang is met 'n droewige klaaglied.
Boonop is daar sy nuwe skoonsus, Anine Vos, 'n joernalis, 'n spesie waarvoor hy nie baie ooghare het nie. Hy moet haar gedoog, al maak sy dit duidelik dat sy nie tyd het vir 'n popster soos hy nie. Tog, om een of ander rede begin die note weer helder deur Zander se gedagtes klink wanneer sy naby is.
Anine kan nie verstaan hoekom juis sý die opdrag moes kry om 'n in diepteartikel oor Zander te skryf nie. Sy het mos niks verloor by hierdie mislike musikant nie. Om deur sy lewe te krap is die laaste ding wat sy wil doen terwyl haar eie hart nog gebreek is.
geskryf deur Carina van der Walt
Hierdie digbundel, 'Landluisteraar', deur Carina van der Walt bevat toeganklike gedigte wat soos strome klank deur 'n dorre landskap trek.
Elke gedig het ook 'n stukkie van die landskap-kunstenaar, Strijdom van der Merwe, se kuns by, wat daarby pas...
geskryf en vervaardig deur Driekie Olwage
WonderStories is verlede jaar Desember vrygestel. Mense het daarvan gehoor via sosiale media en enige emand kan dit bekom deur 'n donasie van hulle keuse te maak.
Sy het nie 'n platform waarop sy dit beskikbaar maak vir aflaai nie. Soos wat mense vir haar hul e-posadres stuur, stuur sy vir hulle 'n link, wat net 'n tydperk lank geldig is waar hul die stories (mp3's) kan aflaai.
Sy is in die proses om te werk aan nog Bybel oudio-stories, in Afrikaans en hoop om die Woord meer en meer uit te kry daarbuite, en in die harte van kinders ….een storie op 'n slag.
geskryf deur Hannes Barnard
Kapteine McKelly en Mhlanga ontmoet op die misdaadtoneel van 'n mislukte plaasaanval in Muldersdrift. Nog 'n lyk met 'n gapende linkeroogkas word gevind. Dit bring die getal slagoffers wat vanaf Februarie in die Gauteng-area met dieselfde modus operandi vermoor is op ses te staan.
Die wet van Gauteng het 'n eg verweefde Suid-Afrikaanse intrige: politieke faksiegevegte, korrupsie en geldwassery. Hoogs leesbaar, aksiebelaaid en meesleurend.
Rut en Boas - 'n liefdesverhaal
geskryf deur Barend Vos
Wanneer Rut se skoonmoeder Naomi wil teruggaan na Bethlehem waar sy vandaan kom, volg Rut haar. In Bethlehem vind Naomi haar ou woonhuis en grond beset deur Boas en sy moeder Ragab.
Tog is dit juis Ragab se skarlakenverlede wat haar empatie met almal gee. Hier triomfeer een van die mooiste Bybelse liefdesverhale, dié van Rut en Boas. Barend Vos herskep dit met eietydse dialoog en 'n sensitiwiteit wat van hierdie Bybelse figure onthoubare individue met hulle deugde én ondeugde maak.
uitgegee deur Wildlife Photographers United
Hierdie pragtige koffietafelboek is daarop gemik om deur middel van die besondere fotografie aandag te fokus op die feit dat wildehonde baie bedreig word en die fondse wat hiermee ingesamel word, word geskenk aan bewaringsprojekte en bewusmaking van wildehonde se stryd om oorlewing.
uitgegee deur Lapa
Hierdie oulike stel kinderboeke sluit in 'Smiley verloor sy glimlag', 'Karamel se bene bewe', 'Flori tel tot tien' en 'Tjoppie se hart is seer'.
Die reeks is daarop gemik om klein kindertjies te help om hulle emosies beter te verstaan en te hanteer en dit help ook ouers om dié onderwerp aan te spreek en hul kinders te laat verstaan dat dit heeltemal normaal is om emosies te hê.
geskryf deur Leopold Scholtz
In Terreur en bevryding toon hy aan hoe die SAKP reeds in 1927 opdrag van die Kremlin ontvang het om die ANC te infiltreer en mettertyd die leiding daarvan oor te neem as deel van 'n revolusie wat in twee fases sou plaasvind. Die eerste fase sou 'n nasionaal demokratiese revolusie wees - 'n konsep wat steeds deel is van die ANC se beleid. In die tweede fase sou die alliansie 'n Marxisties-Leninistiese "diktatuur van die proletariaat" in Suid-Afrika vestig. Volgens Scholtz sou dit 'n immorele stelsel met beperkte vryheid meebring.
Dit was ook die SAKP wat die dryfveer agter die gewapende stryd was. Hoewel die ANC na buite demokrasie voorgestaan het, was daar 'n groot gebrek daaraan binne die alliansie en ernstige menseregtevergrype het in sy buitelandse kampe en basisse plaasgevind.
Scholtz toon voorts aan hoe die ANC/SAKP-alliansie in ballingskap gekenmerk is deur 'n dodelike kombinasie van erge interne intoleransie en onbekwaamheid, asook selfverryking en korrupsie deur 'n groot deel van die leiding.
geskryf deur Maggie Jooste
Die aangrypende verhaal van 'n jong meisie in die Anglo-Boereoorlog.
Margaretha (Maggie) Jooste was net 13 jaar oud toe die Anglo-Boereoorlog uitbreek en haar lewe ingrypend verander. Ná maande in huisarres word sy en haar gesin na 'n konsentrasiekamp in Natal gestuur.
Hier ervaar hulle honger, onsekerheid en verlies, maar ook soms – op 'n verrassende wyse – die goedhartigheid van Britse soldate. Hierdie baie persoonlike vertelling, in haar eie woorde, is 'n verhaal van swaarkry en erge ontbering, maar ook van medemenslikheid en vriendskap oor vyandsgrense heen.
geskryf deur Marinda van Zyl
Toe briewe en 'n dagboek in 'n koekblik op die solder van die ou plaashuis gevind word, ontdek Jurgens en Susan Schoeman hulle is die nasate van die Duitser Helmut Schumann. Helmut, 'n negentienjarige mediese student, moes van 1905 tot 1907 in die veldhospitaal vir Herero- en Namagevangenes in Lüderitzbucht werk.
In pleitbriewe aan sy ma en die huishoudster, Grete dokumenteer hy sy wroegings en liefdeskapades, maar veral die onmenslike omstandighede waaronder hy moet werk.
geskryf deur Jan van Tonder
Credibility Matters: Learn It, Live It, Lead It!
geskryf deur Martin Kuscus
Die NG Kerk – Ons Erfenis
saamgestel deur Philippe Menache en Helmut Wolff
Kerkliefhebbers én dié wat die argitektoniese wonder van kerke waardeer, sal die inhoud van dié koffietafelboek verslind.
deur Piet Grobler (Illustreerder) en Philip de Vos
In die wonderlike tweeling Philip de Vos en Piet Grobler se dertiende boek saam, is daar allerhande dinge wat tussen die bladsye wegkruip: rooikop-tokkelossies in tokkelossiebossies, miere met voorname en Aspoestertjie met haar stink tekkies.
Daar is dinge wat jou sal laat lag en dinge wat jou sal laat dink: spinnekoppies met piepklein hartekloppies, vissies in blikkies en duisendpote met liddorings. Dit is 'n land waar elke voëltjie sy eie lied het, die land van wie-weet-waar; die land waar jy oplaas die maan se skemerlig aan 'n wilgerboom se tak kan hang.
Dit is 'n wonderland vir kinders en hulle ma's en hulle pa's en hulle ouma- en oupagrootjies.
geskryf deur Aletté-Johanni en Heinz Winckler
Heinz en Aletté Winckler, een van Suid-Afrika se mees glansryke paartjies, is passievol daaroor om te sien dat huwelike nie net oorleef nie, maar floreer. Hierdie boek probeer paartjies te bemagtig en bemoedig om hul ware identiteit in God te ontdek, om sodoende die beste moontlike huweliksmaat te kan word en wees.
Heinz en Aletté praat reguit, sonder om doekies om te draai oor die volgende onderwerpe: fondasies, bagasie, kommunikasie, seks en intimiteit, ouerskap, skoonouers en finansies. Hulle deel ook grepe uit hulle eie verhaal om te verduidelik dat daar vir almal hoop is.
geskryf deur Christine le Roux
Keur 7 bevat drie heerlike liefdesverhale wat met humor en sensitiwiteit vertel word. In Tweede beste probeer Nicolette vir Jack 'n les leer, maar onvoorsiene omstandighede veroorsaak dat sy haar hart verloor.
In Die uitkenningsparade begin Karlien bedenkinge kry oor haar en Neil se toekomsplanne wanneer sy vir Steven Joubert ontmoet. En in Verlore dekade kruis Alexandra se paaie weer met Ryno, die man wat sy al tien jaar lank probeer vergeet.
Ray of Light: The healing path to step out of trauma into joy and inner peace
geskryf deur Marlene McConnell
'Ray of Light: The healing path to step out of trauma into joy and inner peace' is a book about overcoming traumatic experiences, accessing post traumatic growth and living a fulfilled life. The book shares glimpses into my life and others, who like me have shown resilience in the face of adversity.
In this book, you'll learn lessons such as restoring shattered world views, forgiveness, compassion, surrender and how to propel forward. You'll hear stories from trauma survivors who have coupled ayahuasca, a psychedelic traditional plant medicine and meditation to recover from traumatic experiences.
You will love this book if you want to walk the journey with the author and others as they experience trauma recovery and through a growth mindset was able to live a happy and fulfilled life.
geskryf deur Werner Klopper
Die Radio-omroeper, Derrich Gardner, sê oor die digbundel: Woordterapie vir verligte dinkers met 'n swaar gemoed.
Met elke herlees verander die invalshoek. dit is asof die sinner deur 'n prisma skyn en 'n volkleurstorie ontbloot.
geskryf Samhridhy Gohain
Samhridhy Gohain is het die boek geskryf toe sy in graad 3 was. Sy het ook self die illustrasies gedoen.Die stories gaan oor 'Jupiter the Space Frog', Adventures of Blisa the Kitten en "Are Aliens real?".
Baie oulike stories en goed geskryf en die beste van als, sy gee al die geld wat sy met die boekie verdien net so vir die Jacaranda Kinderhuis... beslis 'n baie talentvolle dogtertjie met 'n groot hart wat verdien om ondersteun te word.
saamgestel deur dr. Erika Hitge
Sy het haar PhD in Psigologie gedoen en dit is gegrond op menslike welstand. Sy het 'n spesiale belangstelling in die welstand van werkende mense... dis nou meeste van ons wat die pot aan die kook probeer hou.
Die oogmerk van die boek is om Suid-Afrikaanse werksplekke toe te rus met maklik verteerbare leesstof oor die welstand van professionele mense.
Die boek bestaan uit 18 kort hoofstukke deur verskillende outeurs om die diverse ervarings van werkswelstand of gebrek daaraan te beklemtoon.
geskryf deur Sonja Goldberg en Elsa Winckler
Die lewe laat jou dikwels uitgebrand en afgemat. Leef jou nuwe lied is 'n uitnodiging van die bekende skrywer Elsa Winckler en haar pastoor-sussie Sonja Goldberg om saam deur die jaar te stap met jou hand stewig in jou Vader s'n.
Ontdek 'n nuwe lied in jou hart deur hierdie 200 dagstukkies en weet Hy is daar vir jou. Hy sal jou in staat stel om vreesloos in liefde te leef.
Photo Tales Volume 2 Wildlife Photo Stories from Africa
Uitgegee deur HPH Publishing
Hierdie boek bevat die mooiste stories en foto's van Amateur-fotograwe wat hou daarvan om na die bos te gaan.
Saam met die foto's vertel elkeen ook die storie agter die foto en watse drama in die natuur afgespeel het toe dit geneem is. Hier is merkwaardige diere-verhale in en ongelooflike mooi foto's.
geskryf deur Marinda Engelbrecht
Marinda se kinderkombuis is 'n kleurvolle kookboek met 'n kinkel. Benewens resepte is daar 'n skatkis van wenke hoe kinders by kosmaak kan baat, asook hoe bak-en-brou die jongspan op 'n pretmanier help met skoolvakke, lees en skryf.
Leer saam met Sjef Sout om 'n omelet te maak, en die fraaiste kolwyntjies te versier. En dan is daar die eksperimente wat Prof Pretzel demonstreer.
Die kombuis word 'n laboratorium wanneer hy wys hoe om 'n kleureskouspel met melk op te tower, en nog vele meer.
geskryf deur Azille Coetzee
geskryf deur Zelda Bezuidenhout
Magdaleen Verster probeer die stukke van haar lewe optel na die dood van haar tweelingsuster, Misha. Wanneer sy 'n onwaarskynlike vriendskap met 'n eksentrieke wetenskaplike smee, bevind sy haar in die opwindende maar omstrede wêreld van stamselnavorsing.
Sy kan haar suster nie terugbring nie, tog kan sy moontlik 'n verskil aan ander se lewens maak. Maar alles kom teen 'n prys. En soms is die prys van een mens se lewe 'n ander mens se dood.
geskryf deur Albert Blake
Milla Roux is 'n veearts wat werk by 'n rehabilitasiesentrum vir sjimpansees in die DRK. Spoedig begin die skermutselings tussen regeringstroepe en rebelle-organisasies van die hele Kongo 'n gevaargebied maak, en kort voor lank is ook die rehabilitasiesentrum in die kruisvuur vasgevang.
Saam met drie klein sjimpansee-wesies slaan 'n gewonde Milla op die vlug, vergesel van die enigmatiese Graham Saunders van die organisasie Dokters sonder grense.
geskryf deur David A. Ebert, Marc Dando en Sarah Fowler
Haaie is seker van die diere op die planeet wat die meeste misverstaan word en ons het nog soveel om te leer oor hulle.
Hierdie handige gids indentifiseer, illustreer en beskryf elke bekende haaispesie in die wêreld om dit maklik te maak om hulle te herken wanneer jy visvang of selfs liggaamsdele by kosmarkte sien.
Meer as net 'n ma - Stories en raad uit die hart van Die Naguilklub
geskryf deur Lente Swift, Suzanne Smit en Juanli Theron
Die beeld van ouerskap op sosiale media is lieflik, maar ver van die werklikheid af. En dan is daar die mommy wars...
Drie doodgewone ma's, het besluit dis genoeg van die mededinging en oordeel – ma's behoort mekaar eerder te ondersteun. En só is Die Naguilklub gebore: 'n oordeelvrye digitale ruimte waar ma's mekaar inspireer, ondersteun en raad gee.
In dié boek deel die stigterlede hul ouerskapervarings. Eerlik, hartroerend, dikwels skreeusnaaks, en gevul met die soet en swaarkry van ouerskap.
Curing Corruption, how YOU can solve the real pandemic of our time
geskryf deur Dr. Brenda Hattingh
In dié boek sal jy jou rol kan identifiseer om te help om korrupsie hok te slaan.
Die wortel van die probleem word ge-identifiseer en daarmee saam 'n oplossing om almal saam teen dit op te staan, want as ons elkeen ons eie deel doen, sal die probleem mettertyd verdwyn.
geskryf deur Cas Vos
Hierdie bundel handel oor die wonder en heerlikheidvan die liefde. Liefdesgedigte is so oud soos mensetaal, in geskrewe vorm so oud soos die skryfambag self.
Ons lees en hoor die liefdesklanke in 'n ou Egiptiese liefdesgedig. Die bundel is as't ware op die maat van die liefde gekomponeer.
geskryf deur Qaanita Hunter, Kaveel Singh en Jeff Wicks
Hierdie boek gaan oor die onluste wat ons land geteister het na Jacob Zuma gearresteer is vroeër vanjaar en dis 'n eerstehandse vertelling deur mense wat in die middel van al die chaos was.
Hulle kyk ook na hoekom dit gebeur het en hoekom dit nie vroeër onder beheer gebring kon word nie.
Vaandeldraers: Vrouehelde van Suid-Afrika
geskryf deur Wendy Maartens en Linki Brand (Illustreerder)
Vaandeldraers; vrouehelde; inspirerende vroue van Suid-Afrika. Hierdie besonderse reeks bevat die verhale van 12 vrouens wat verdien om gevier te word; vrouens wat enigeen sal inspireer.
Van bekende vrouens soos Thuli Madonsela, Caster Semenya en Vanessa Govender, tot meer onbesonge helde soos Grizelda Grootboom en Suna Venter. Met unieke, kleurvolle illustrasies deur Linki Brand, is hierdie reeks 'n moet-hê vir elke jong leser. Die boeke is individueel te koop, of in 'n pragtige bokspak wat 'n ware versamelaarsitem is.
Delana Fourie, senior leksikograaf by Pharos, stel die nuwe en eerste Grondslagfasewoordeboek bekend en verduidelik hoe die woordeboek by die Kurrikulum en Assesseringsbeleidverklaring aanpas.
Die Pharos Grondslagfasewoordeboek Afrikaans–Engels/English–Afrikaans is geskik vir leerders in graad 1 tot 4. Die woordeboek bevat die sigwoorde en spelwoorde wat in die taalkurrikulums vir Afrikaans en Engels in die Grondslagfase gespesifiseer word.
Hierdie splinternuwe woordeboek is 'n volwaardige eerste tweetalige woordeboek wat jong leerders met woordeboekwerk sal help. Met dié woordeboek kan Engelse leerders stelselmatig met Afrikaans vertroud raak, en Afrikaanse leerders met Engels.
geskryf deur Madelein Rust
Vir haar is Janine Oosterhuis, 'n doktersvrou wat oortuig is haar man wil haar vermoor, presies die tipe kliënt wat sy soek: skatryk en paranoïes. Maar die dag toe dié vrou met die groot diamante en bang oë haar huis binnestap, het alles verander. Hoe kon sy voorsien dat iemand die vrou werklik sou vermoor?
Terwyl Renée ondersoek instel, veg sy teen nuwe herinneringe en teisterende nagmerries van die dag toe haar driejarige broertjie dood is. Hoe meer sy probeer uitrig hoe groter raak haar ma, Melisandré, se afksu. En dan is daar haar ontwikkelende gevoelens jeens Hermann, die onweerstaanbare polisieman. Wat het daardie dag met haar boetie gebeur?
Is dit waarom haar ma haar herhaaldelik straf en oënskynlik haat? En waarom bly sy droom van die kelder in hulle Bayswaterhuis? Wat wag daar om ontdek te word, net vyf en twintig trappe na benede? Renée móét onthou as sy haar lewe wil terug hê.
geskryf deur Greg Mills
Hierdie boek ondersoek 'geldelike bystand' aan armes in Afrika en hoekom dit nie suksesvol is nie.
Daar word bereken dat, ten spyte daarvan dat donateurs ongeveer 1000 dollar per persoon oor die laaste 30 jaar spandeer het, is armoede steeds 'n pandemie as gevolg van korrupsie en diefstal van dié geld.
Die skrywer maak ook voorstelle hoe dit beter sal werk.
Johnny Clegg, Scatterling of Africa, My Early Years
geskryf deur Johnny Clegg
Hy het dit self geskryf en vertel het tot en met sy dood in 2019. Sy gesin het die boek afgehandel en laat publiseer.
Hierin vertel hy van sy kinderjare en hoe hy as 14-jarige seun Zulu-musiek op straat gehoor het en daarmee begin identifiseer het.
Hierdie boek is as't ware die verhaal AGTER die suksesverhaal van die superster en musikant, Johnny Clegg.
geskryf deur Irma Venter
Dis al die derde uitgawe van Hans se skreeusnaakse manewales in die aftree-oord. Hierdie keer word Huis Madeliefie se inwoners deur die vlak 5 inperking in die gesig gestaar met drakoniese reëls deur die bevelsraad, wat natuurlik vir Hans nie aanstaan nie.
Om sake te vererger, is Hans ook oor die hoof gesien as leier van die bevelsraad en na vele ontberinge en vernederinge besluit Hans hy het genoeg gehad... daar bly net een ding oor om te doen... hy moet die bioborrel bars.
geskryf deur Rolene Strauss
Mens is altyd verbaas om te weet dat die slimste en mooiste vroue ter wêreld ook soms met 'n swak selfbeeld sukkel en Rolene was een van hulle.
In dié boek vertel sy haar eie verhaal openhartig. Sy worstel al sedert haar tienerjare met selftwyfel en liggaamsbeeld-kwessies, maar nou het sy sewe beproefde stappe vir vroue ontwikkel wat hulle die moed sal gee om hul drome vreesloos na te jaag.
geskryf deur Neels Jackson
Hierdie boek handel oor die NG Kerk se pad van verruiming, want voor 1990 was die NG Kerk, soos die Nasionale Party, 'n groot en bestendige deel van die Afrikaanse landskap, maar in die laaste drie dekades het sy rol ingrypend verander.
Dana Snyman sê oor die boek: 'Insiggewend.... en Jackson verswyg nie die kerk se foute nie, maar op sy sagte, redelik manier, oortuig hy jou daar is nog 'n toekoms vir die kerk.'.
Die Mooiste Fabels deur La Fontaine en Die Mooiste Avontuurverhale
Dis regtig spesiale boeke wat kinders se verbeeldings sal aangryp met pragtige illustrasies en onvergeetlike karakters wat kinders aan opwindende klassieke avontuurverhale en tydlose, leersame fabels sal bekend stel.
geskryf deur Barry Lovegrove
Woestyne interesseer en verstom al wetenskaplikes en reisigers vir generasies. Dit lyk mos of daar niks aangaan op die sandduine nie, maar niks kan verder van die waarheid wees nie.
In 'n woestyn kry 'n mens van miere tot olifante, steenplante, die merkwaardige Welwitchia, die fyne Dik-Diks, majestueuse gemsbokke, spinnekoppe en besies om 'n paar te noem.
Die vraag is waar kry hulle kos en water. Dié boek bied antwoorde en is nie net goeie leesstof vir studente en akademici nie, maar ook vir alle natuurliefhebbers.
Immigrant - 'n Keuse uit die gedigte van Elisabeth Eybers
saamgestel deur Ena Jansen
Eybers se verse was jare laas in druk. Dié keuse, uitgesoek deur Ena Jansen, goeie vriendin van haar, wys op Eybers se veelsydigheid as digter.
Die bloemlesing behels o.m. die bekende "Maria", "Busrit in die aand", verse oor haar kinders, die emigrasie na Nederland, tot haar latere, aangrypende gedigte oor ouer word. Goeie poësie is tydloos, en dit blyk duidelik met dié uitgawe van Eybers se bekendste werk.
Steeds Vrou van Verlies na Hoop
geskryf deur René Roux en Alta Strauss
'n Digbundel deur Alta Strauss & René Roux
SOLIDARITEIT HELPENDE HAND STEL 'N DIGBUNDEL TEN BATE VAN DIE FROUEVONDS BEKEND
Hierdie digbundel bevat 20 gedigte elk van René Roux, adjunk- uitvoerende hoof van Solidariteit Helpende Hand, en Alta Strauss, bekende skrywer en motiveringspreker.
Die bundel getiteld Steeds Vrou bevat gedigte wat handel oor verlies en die pad na hoop. Veral in hierdie moeilike tye voel ons dat hierdie woorde werklik 'n verskil in die gemoedstoestand sal maak, asook hoop vir die vroue van Suid-Afrika sal bring.
geskryf deur Jan Braai
Wie sou kon raai dat Jan en sy boeke wêreldbekend sou word vir braai! Die braaikoning is terug met 'n splinternuwe boek en dié keer ondergaan die nederige braaibroodjie 'n gedaantewisseling of twee.
Vind liplekker hoender-, beesvleis-, vegetariese en veganistiese braaibroodjie- en burgerresepte wat jou gesin sal laat terugkom vir nog!
In hierdie boek kan jy die mooiste stories en staaltjies oor die Karoo en sy mense lees, byvoorbeeld ons weet meeste Karoodorpe het 'n majestuese kerk wat die middelpunt van die dorp is. In hierdie boek is daar 'n hoofstuk net oor die verskillende kerke.
Beslis 'n pragtige boek om te kry as jy hou van ons land verken.
Just a Moment, A Memoir
geskryf deur Schalk Burger senior saam met Michael Vlismas
Dis 'n biografiese boek oor Schalk Burger senior en nes die titel sê, gaan hierdie boek oor DIE formidabele, voormalige springbokrugbyspeler se lewe, onder andere skryf hy, hy wou eintlik 'n ontwerper van resiesmotors word. Die boek gee 'n mens 'n kykie in die lewe van een van Suid-Afrika se bekendste sportfigure en suksesvolle sakemanne.
geskryf deur Hloni Bookholane
Hierin draai die skrywer nie doekies om oor die pad wat 'n mens moet stap om 'n suksesvolle dokter in Suid-Afrika te word nie. Daar is baie reëls en regulasies en natuurlik politiek om in gedagte te hou. Dis baie harde werk en emosioneel uitmergelend. Hierdie boek is spesiaal geskryf vir enige jongmens wat 'n beroep in die mediese veld oorweeg... dis eerlik en gee die goed EN die kwaad wat mens kan verwag.
'n Handvol sjefs by 'n meesterklas in die boendoes. 'n Vrou se lyk in die meer. 'n Privaat speurder wat moet vra: Wie het sy mes in vir wie?
Lake Panic is die perfekte plek vir 'n verfyningskursus vir ses beroemde sjefs. Só beroemd dat hulle beskerming benodig. 'n Taak vir Beer Henning – privaat speurder, vryskuttatoeëerder, 'n man met 'n verlede. Beer het sy hande vol met:
• Sophia da Silva, 'n eks-sepiester wat 'n comeback met haar eie kaal kookboek beplan,
• Otto en Lily Clement, 'n hardekoejawel en sy muisvaal vrou wat hul reputasie en hul lodge moet red,
• Leopold Lindeque, die kosresensent met die bitter pen,
• Clementine Carolus, tuisnywerheid-tannie, maar net bedags, en
• Alex Fabius, Youtuber en snuiter van formaat.
Voorouer, Pelgrim, Berg
geskryf deur Ingrid Winterbach
Katerina Steenkamp gaan op 'n dating site met onvoorsiene gevolge. 'n Man, sy kop vol apokaliptiese frases, patrolleer die strate sonder enige sigbare doel. 'n Ander man hou die naghemel dop vir die koms van 'n elliptiese tuig. 'n Digter stap die Camino met haar onpeilbare metgesel.
'n Hele aantal uiteenlopende verhaallyne word saamgevleg om 'n beeld van Katerina Steenkamp se lewe te gee. Dit verlei en vermaak die leser met 'n kombinasie van erns en speelsheid, waansin en melankolie en betree verrassende nuwe terrein... vir die literêre diere...
geskryf deur Andries Cilliers
Dié boek is in die vorm van dagstukkies en heel gepas vir die tyd waarin ons leef. Andries praat met sy lesers soos met mense wat na aan sy hart is.
Hy leer hulle, maar hy toring nie bo hulle uit op die kansel nie. Hy sit saam op die blokkiesvloer en die oorhoofse boodskap is: 'Vriendelikheid is om jou krag te gebruik om saggies heel te maak, sonder om iets terug te verwag'. So eenvoudig soos dit.
Shaping Addo, the story of a South African national Park
geskryf deur Mitch Reardon
Hierdie boek is 'n inspirerende vertelling van die geskiedenis van Addo, die gewoontes en gedrag van die diere op land en in die see.
Dit ondersoek ook die baanbreker-bewaringstegnieke wat gehelp het dat hierdie oorwerkte landbougrond vandag een van die gewildste wildlewe reservate is.
Die boek bevat ook pragtige kleurfoto's van die diere in die park.
geskryf deur Marie Lotz
Vyf vooraanstaande sakemanne van Pretoria word koelbloedig met hule eie jagwapens vermoor. Kaptein Alek Strauss, lid van die Fiskale se Spesiale ondersoekeenheid, het nog nooit iets so gewetenloos teëgekom nie.
Die Fiskale se forensiese speurwerk lewer geen leidrade op nie en met elke grumoord word die moordenaar slinkser. Hierdie is 'n senutergende krimi-debuut waar gierigheid en moord hand en hand loop...
geskryf deur Willem (Kaas) van der Waals
Hierin kyk hy terug op sy veelsydige loopbaan in die Suid-Afrikaanse Weermag, van valskermsoldaat en instrukteur tot operasionele diens in Suidwes-Afrika, Angola en Rhodesië en as militêre diplomaat en SAW se hoof van buitelandse betrekkinge.
Hy was ook dosent in strategiese studies, hoof van sielkundige oorlogvoering, inligtingsoffisier en strategiese beplanner by die sekretariaat van die Staatsveiligheidsraad.
Dis 'n aangrypende verhaal van 'n veelsydige, belese en dapper, 'officer and gentleman'...
geskryf deur Lien Botha
Vin is die verhaal van kunstenaar-kurator, Vin Verster, se geleidelike greepverloor op haar skeppende en skikkende omgaan met kuns, haar verhouding met haar argeoloog-man en haar vermoë om in Suid-Afrika sielerus te voel.
Dis 'n kunsroman, vergesel van 'n webskakel wat die leser visuele insae gee in wat Vin op haar omswerwinge beleef... Dit bied aan die leser 'n uitdaging wat jou op 'n verrykende avontuur vat.
Hierdie boek is spesiaal vir Engelsprekende skoolkinders van graad 7 tot 12 wat hulle Afrikaanse punte wil verbeter. 'Afrikaans Chop-Chop' is 'n volledige gids tot Afrikaans en bevat ook vraestelle wat jy kan doen om seker te maak jy verstaan al die konsepte en reëls van Afrikaans.
Die verduidelikings is in Engels sodat engelsprekendes dit maklik kan verstaan en dis aangepas om die nuutste grammatika en spelreëls van Afrikaans te leer. Selfs Afrikaanse onderwysers sal baatvind by hierdie boek in die klaskamer...
Hierin word die wonderwêreld van insekte en kriewelkreature verken.
Hulle word gesien as die talrykste skepsels op die planeet en jy kan uitvind hoe om die verskillende insekte te identifiseer, kyk hoe goggas kos uit plante en prooi suig en ontdek hoe skoenlappers reuke vrystel om maats te lok.
Die boek is propvol feite en pragtige illustrasies, perfek vir skoolprojekte en om tuis te geniet.
My hart in Woorde
geskryf deur Petro Crous
Petro het die digbundel self gepubliseer en hierin deel sy, in woorde, haar ervaring van liefde, seerkry, verlies, verwyte, mislukking, teleurstelling en emosies wat sy elke dag saam met haar dra.
Die lewe het harde klippe na haar gegooi, maar sy staan elke dag op met die wete: ek is nooit alleen, ek is enig in my soort en by God is waar my hart behoort...
Vleis, Die omvattende gids
geskryf deur Anneline Pienaar
Suid-Afrikaners is maar eenmaal lief vir vleis en dié boek is 'n moderne ensiklopedie van alles wat jy oor vleis behoort te weet, soos die beste manier om verskillende snitte en soorte vleis te berei, hoe om vleis te vries of tot perfeksie te verouder en talle wenke om geur en sappigheid te verseker.
Dit bevat ook meer as 100 resepte vir smullekker vleisgeregte wat die toets van tyd deurstaan het. Dis die enigste vleisboek wat jy ooit weer sal nodig kry.
Dit is 'n jeugboek en is nie geskryf om 'n sogenaamde "cross-over" te wees nie. Jaco Jacobs verstaan tieners se koppe en hy skryf vir hulle. Die punt is egter dat hierdie boek soveel temas aanraak, dat grootmense dit sal geniet.
Marnus het twee boeties. Hy is die middelkind. Arme Marnus. Sy jonger boetie is 'n entrepreneur wat ontsettend baie geld maak.
deur Wildlife Photographers United
Die boek is uitgegee as deel van die Remembering Wildlife reeks om geld in te samel vir bewaringsprojekte. Van die wêreld se top wildlewe fotograwe het van hulle beste foto's van jagluiperds geskenk om in die boek op te neem. Dit is regtig iets besonders.
Ek sal weer 'n loflied sing
geskryf deur Karen Swanepoel
Sy het haar man en twee kinders in 'n motorongeluk verloor en het self ernstige beserings opgedoen. Hierin vertel Karen haar aangrypende lewensverhaal van ondenkbare verlies, pyn en hartseer, maar ook 'n verhaal van oorvloedige genade en seën, 'n hoopvolle verwagting en 'n reënboog na die storm, want sy het weer liefde gevind en is die ma van 'n pragtige tweeling...
Marinda Engelbrecht sê oor dié boek: "Die resepte in hierdie boek het ek fyn uitgekies. Dit is kos wat ék sien as onthoukos".
In dié boek word voorsiening gemaak vir ontbyt, sop en voorgeregte, brood en beskuit, slaai, seekos, vleis, groente, pasta en bygeregte, nageregte, terte, koeke en ander soetigheid.
Dis alles lipleklekker kos wat jy in 'n japtrap kan berei sonder fieterjasies of vreemde bestanddele. Die resepte is in alledaagse taal geskryf vir elke kosliefhebber om maklik te verstaan en elke dag te gebruik.
geskryf deur Heinrich van den Berg
In hierdie boek vind jy voorgestelde roetes vanaf kampe, stergraderings en inligting oor al die paaie, 'n volledige kaart van die Kruger Wildtuin, pragtige volkleur foto's van fauna en flore sowel as interessante feite oor die diere en hulle habitat.
Dis die ideale boek as jy hou daarvan om jou eie boservaring in ons grootste wildtuin te beleef.
geskryf deur Ivor Price, Kobus Louwrens
Terwyl die gronddebat woed, stel dié boek ons voor aan die landbouers wat die kos verbou waarvan Suid-Afrika leef.
Ivor Price en Kobus Louwrens gee ons 'n intieme blik in die daaglikse plaaslewe en uiteenlopende boere se belewenisse en stories.
Of dit nou reuse agribesighede is, of klein maar geliefde plasies wat met passie bewerk word, elke boerdery is uniek en elke boer het 'n storie. 'n Inspirerende ode aan ons landbouers.
Geskryf deur André Kruger
geskryf deur Kim Potgieter
As jy middeljarig is, moenie dink dit is te laat om te begin herbeplan aan jou geldsake en dit reg aan te wend en te belê sodat dit die beste vir jou kan werk.
Hierdie boek bevat maklik-om-te-volg geldlesse om jou toekoms meer rooskleurig te maak.
Dit is ook vol inspirasionele stories en praktiewe wenke wat jou sal help om jouself te bemagtig vir die toekoms.
Op soek na Saartjie, Langenhoven se geheime liefde
geskryf deur Dominique Malherbe
Op 15 Julie 1932 sterf CJ Langenhoven skielik. Dat hy 'n jong Joodse vrou, die vurige rooikop Sarah Eva Goldblatt, as eksekuteur van sy literêre nalatenskap benoem, kom as 'n verrassing.
Dominique Malherbe was van kleins af gefassineer deur die familiefluisteringe oor dié groottante van haar en haar verhouding met Langenhoven.
Uiteindelik besluit sy om antwoorde te soek oor Saartjie se lewe, haar werk en die raaisel rondom haar babaseun.'n Ongewone en boeiende literêre liefdesverhaal.
geskryf deur Jenny Buys
Die substansie van hierdie boek is liefde en omgee. Die manier waarop die skrywer lewe in Annabelle Brand en die res van die karakters ingeblaas het, gryp die leser aan vanaf die eerste bladsy. Annabelle Brand is haar ouers se enigste kind en haar beste vriend is die buurman, Abel, saam met wie sy grootgeword het.
Sy is 'n baie onafhanklike vrou wat nie bang is om haar man te staan nie. Die vonke begin spat toe die aantreklike veeart haar voete onder haar uitslaan, maar dinge verloop nie altyd soos dit moet nie en die boek sorg vir baie drama... om uit te vind, sal jy self moet lees.
geskryf deur Engela Duvenage
In hierdie boek sal jy lees van allerlei uitvinders, planmakers en slimkoppe van Suid-Afrika. Hier is stories oor mense wat mediese deurbrake gemaak het. Stories oor mense wat met diere en plante werk. Stories oor mense wat die geheime van die hemelruim probeer ontrafel. Stories oor mense wat interessante ontdekkings oor fossiele, die aarde, water en die klimaat maak.
geskryf deur Jan Schoonraad
Hierdie boek is bedoel om aan mans geestelike gereedskap vir die lewe te bied, want net soos 'n mens 'n basiese gereedskapkis vol handige 'tools' moet hê, so moet jy ook 'tools' hê om deur die lewe te kom.
Die onderwerpe wat aangeroer word, sluit in identiteit, outoriteit, die huwelik, finansies, liefde, Integriteit, seën en roeping... met die middelpunt altyd God in jou lewe.
Dis vir mans geskryf, maar vroue sal dit ook goed kan gebruik.
Indigenous South African Plants for Highveld Gardens Book 1 & 2
geskryf deur Isabelle Dannhauser
Hierin ondersoek die skrywer hoekom dit so belangrik is om inheemse tuine te plant en hoekom uitheemse plante skadelik vir ons eko-sisteem is.
Sy bekyk dan ook 'n hele aantal inheemse plantgroepe wat natuurlik aard op die Hoëveld en maak aanbevelings waar dit die beste sal werk.
Hierdie boeke is vir die ernstige tuinmakers onder ons met hope tegniese inligting en foto's.
Afrikaans vir Almal - Taalreëls, Naslaanlyste, Algemene kennis
saamgestel deur Isabel Uys
Isabel Uys se jongtse titel is die eerste KABV-gebaseerde taalnaslaanbron vir Afrikaans Huistaal- en Eerste en Tweede Addisionele taalleerders.
Die boek bestaan uit twee dele: die eerste fokus op taalreëls en handige naslaanlyste en die tweede op Suid-Afrikaanse en wêreldfeite.
Dit is ideaal vir enige leerder wat Afrikaans wil slaag en is ook handig in die taalonderrig van volwassenes.
geskryf deur Marita van der Vyver
'n Baie lang brief aan my dogter is Marita van der Vyver, een van Afrikaans se mees geliefde skrywers, se ontroerende jeugmemoires. Dit is 'n speurtog deur die skrywer se beginjare, maar dit is ook 'n liefdesbrief aan 'n dogter en 'n taal en 'n land.
En bowenal is dit 'n ma se poging om sin te maak van hierdie onverskillige en wrede wêreld waarin sy haar nou begewe.
geskryf deur Khanya Mtshali
Hierin kyk die skrywer na onvergeetlike oomblikke in die Suid-Afrikaanse Advertensiebedryf. Een ding is seker, ons Suid-Afrikaners weet hoe om ikoniese advertensies te maak, maar soms loop dinge baie skeef ook.
Dié boek kyk nie net na die suksesverhale nie, maar lewer ook kritiek op die advertensies waar dinge, wel, nie so goed gewerk het nie.
geskryf deur Richard Steyn
geskryf deur Julian Jansen
In Suid-Afrika ken meer as 60% van kinders nie 'n pa nie. Hierdie gebrek aan 'n pa lei dikwels tot 'n gemis aan 'n gevoel van behoort. Julian Jansen, joernalis van Rapport en oud-onderwyser, ondersoek hierdie fenomeen en hoe die probleem aangespreek kan word.
Hy bespreek dit vanuit 'n praktiese én geestelike perspektief en betrek onlangse navorsing en geestelike en ander gemeenskapslede. Julian verweef ook sy eie storie tussenin, en vra dan: hoekom het hy en sy broers nie skollies geword nie?
Nog gedigte, monoloe en samesprake vir die laerskool - Hierdie versameling van 108 oorsponklike gedigte, 24 monoloë en 20 samesprake volg op die baie suksesvolle eerste titel in die reeks en is weereens perfek geskik vir laerskoolleerders.
Elkeen van hierdie werke het die potensiaal om die hoogste punte by 'n eisteddfod te verwerf. Louise Lachenicht se riglyne vir ouers, onderwysers en afrigters - met 'n fokus op gedramatiseerde poësie - verseker dat elke deelnemer hul beste werk kan lewer.
Pollinators, Predators & Parasites - The Ecological Roles Of Insects In Southern Africa
Suider-Afrika is die tuiste van 'n baie diverse aantal insek-spesies, maar die fasinerende feite oor dié gediertetjies vind 'n mens meestal net in hoë wetenskaplike geskrifte... tot nou toe...
Hierdie pragtig geillustreerde boek wys vir ons die merkwaardige rol wat insekte in 'n ekosisteem speel, vertel fassinerende stories oor hulle en die verskillende spesies se interessante gewoontes en maniertjies.
Gangster, Ware verhale van albei kante van die strydlyn
geskryf deur Carla van der Spuy
Bekroonde skrywer Carla van der Spuy gesels met geharde én gerehabiliteerde gangsters, 'n lady gangster,'n ma wie se kind koelbloedig vermoor is en pastore wat probeer help. So hoor ons van die nommers, die Franse, die vierde kamp, Sabela en die Airforce.
Gangster wys in mense se eie woorde hoekom gangs steeds groei, wat dit is wat kinders so jonk as twaalf na gangs lok, en hoe sommiges tog daarin slaag om te ontsnap. Want mense se lewens kán omkeer, en Gangster is ook vol stories van hoop.
geskryf deur Malcolm de Roubaix
Verse oor eerste liefde, oor moederskap, oor die landskap, en oor onreg; oplaas ook oor ouer word.
geskryf deur Christien Neser
Christien Neser is 'n skrywer en spraakterapeut wat al vir sowat 40 jaar in praktyk is.
deur Leon de Stadler en Amanda de Stadler
Die Tesourus van Afrikaans gee met meer as 140 000 inskrywings 'n uitstekende beeld van die besondere ontwikkeling en die wyse waarop die taal aangepas en gegroei het die afgelope 20 jaar.
Dit ontsluit sinonieme, byna sinonieme, teenoorgesteldes, oorkoepelende woorde en wys betekenisverhoudinge tussen woorde uit.
Vir diegene wat in Afrikaans belangstel en die taal effektief wil gebruik, is dit 'n besondere instrument. Die duisende woorde is in 855 kategorieë gerangskik.
geskryf deur Daniëlla van Heerden en Megan Werner
Elke droom begin met 'n dromer. Megan se droom is om saam met ander tieners 'n vliegtuig te bou en daaarmee van Kaapstad na Kaïro te vlieg. Haar doel is om kinders in ander Afrikalande te inspireer om ook hulle drome vlerke te gee.
Toe die vliegtuig uiteindelik meer as 'n jaar later gereed is, pak sy en haar medevlieëniers 'n reis vol avonture en naelbyt-oomblikke aan.
As jy droom is 'n storie van durf, deursettingsvermoë, hoop en hartseer. 'n Avontuur met soveel adrenalien dat jy dit dalk vergesog sou noem - as dit nie die waarheid was nie...
saamgestel deur Milan Murray & Chantel Griesel
PharosAanlyn is 'n versameling aanlyn algemene en vakwoordeboeke. Dit is 'n omvattende naslaanbron vir elkeen wat effektief in Afrikaans, Engels en ander tale wil kommunikeer. Hierdie versameling sluit 'n wye verskeidenheid tegniese woordeboeke in en word deurlopend aangevul wanneer nuwe titels verskyn.
Pharos het 'n span leksikograwe wat voortdurend nuwe produkte ontwikkel om vir die snelveranderende behoeftes van Suid-Afrikaanse woordeboekgebruikers te voorsien.
PharosAanlyn bied subskripsies vir enkelgebruikers, veelvuldige gebruikers, skole en tersiêre instellings. Enkelgebruikers het 'n keuse uit drie pakkette, naamlik algemene woordeboeke, vakwoordeboeke of 'n gekombineerde pakket bestaande uit algemene én vakwoordeboeke. Die pakket vir veelvuldige gebruikers en tersiêre instellings sluit sowel algemene as vakwoordeboeke in. Die skole-pakket bevat 'n versameling woordeboeke wat op die daaglikse taalbehoeftes van leerders fokus. Die Afrikaanse woordelys en spelreëls is nou beskikbaar as 'n byvoeging tot enige woordeboekpakket of as 'n subskripsie-opsie op sy eie.
Vir meer inligting oor ons produkte en 'n lys van ons woordeboeke, besoek asseblief ons produktebladsy. Intekenare kan ons subskripsiebladsy gebruik.